open-index/open-wikipedia-markdown huggingface dataset:
Nathalia Dill

**Nathalia Goyannes Dill Orrico** (født 24. mars 1986 i Rio de Janeiro i Brasil) er en brasiliansk skuespillerinne.

## Filmografi
### TV (utvalg)

### Film (utvalg)

## Teater (utvalg)

## Referanser


## Eksterne lenker
* 
*
Fabelaktiv

**Fabelaktiv** er et norsk produksjons&shy;selskap for fjernsynsprogrammer som holder til på Hamar. Selskapet ble etablert som **Video Øst** i 1986. I 2000 ble de kjøpt opp av Norsk Tipping og endret navn til dagens navn. I 2011 ble selskapet solgt til Hedia.

## Utmerkelser
* Gullruten 2006 - Beste magasin - eller livstilsprogram
* Gullruten 2010 - Beste vignett/grafikk
* Emmy-prisen 2013 - Emmy International Kids Awards

## Referanser


## Eksterne lenker
*
Alexandros Papadimitriou

**Alexandros Papadimitriou** (gresk: Αλέξανδρος Παπαδημητρίου) (født 18. juni 1973 i Larisa i Thessalia) er en gresk friidrettsutøver som konkurrerer i sleggekast. Han er per 2012 gresk rekordholder med 80,45 meter.

Papadimitrious fikk sin ene podiumplassering fra større mesterskap da han ble nummer tre under EM 2002 i München etter et kast på 80,21 meter. Han ble nummer åtte under VM 2003 med 77,79 meter, og nummer tolv under OL 2000. Det ble hans beste plassering av fem OL-deltakelser fra 1996 til 2012.

## Referanser


## Eksterne lenker
*
Phillip Phillips

**Phillip LaDon Phillips, Jr.** (født 22. september 1990) fra Albany er en amerikansk sanger og låtskriver.

Phillips ble kjent etter at han deltok og vant American Idols ellevte sesong i 2012. Vinnersangen var «Home», som er den bestselgende vinnerlåta noensinne i amerikansk Idol-sammenheng. Albumet hans, *The World from the Side of the Moon* ble utgitt 19. november 2012.

## Referanser


## Eksterne lenker
* 
* Phillip Phillips  hos *[[American Idol]]*
* 
* 
*
Gediminas Bagdonas

**Gediminas Bagdonas** (født 1985) er en litauisk landeveissyklist. Han syklet for UCI WorldTourlaget AG2R-La Mondiale fra 2013 til 2019.

## Meritter

;2007
: Litauisk mester  på tempo
:Sammenlagt, Triptyque des Barrages
::2. etappe
;2009
:Memorial Philippe Van Coningsloo
;2011
:Sammenlagt, An Post Rás
::2. og 4. etappe
:Sammenlagt, Ronde de l'Oise
::2. etappe
: Litauisk mester  på tempo
:7. etappe, Tour of Britain
;2012
: Litauisk mester i landeveisritt
:Sammenlagt, Baltic Chain Tour
:2, 4. og 5. etappe
:Ronde van Noord-Holland
:Memorial Philippe Van Coningsloo
:3. og 8. etappe, An Post Rás
;2018
: Litauisk mester  på tempo
: Litauisk mester i landeveisritt
;2019
: Litauisk mester  på tempo

## Referanser


## Eksterne lenker
*
Julian Kern

**Julian Kern** (12. desember 1985 i Eichstetten am Kaiserstuhl) er en tysk, tidligere profesjonell, landeveissyklist.

## Meritter

;2011
:  Europeisk U23-Mester Landevei
;2012
:2.-plass sammenlagt, Flèche du Sud
::3. etappe

## Referanser


## Eksterne lenker
*
Johanna Wanka

**Johanna Wanka** (født 1. april 1951 som **Johanna Müller** i Rosenfeld) er en tysk politiker i Christlich Demokratische Union Deutschlands (CDU). Hun var fra 17. desember 2013 til 14. mars 2018 Tysklands utdanningsminister.

Johanna Wanka ble 27. april 2010 undervisningsminister i den tyske delstaten Niedersachsen. Etter Annette Schavans avgang ble hun 14. februar 2013 utnevnt som Tysklands minister for utdannelse og forskning og 17. desember samme år oppnevnt på ny i samme stilling i regjeringen Merkel III.

## Referanser


## Eksterne lenker
*
Sundstraumen

**Sundstraumen** er et vanlig navn på sund i Norge og kan vise til:

*Sundstraumen (Bodø) - et sund i Bodø kommune
*Sundstraumen (Flakstad) - et sund i Flakstad kommune
Ráhpaädno

**Ráhpaädno** (*Ráhpajåhkå*) er ei elv i Jokkmokk kommune i Sverige. Elva drenerer store deler av fjellområdene i Sarek nasjonalpark. Den er 55 km lang (75 km medregnet tilløpselver) og munner ut i innsjøen Tjaktjajaure (477 moh).

Elva dannes av samløpet av elvene Guohperjåhkå og Smájllájåhkå, og kalles først *Ráhpajåhkå*. Fra utgangspunktet renner den i sørøstlig retning gjennom Rapadalen. Ettersom elven vokser seg større skifter den navn til Ráhpaädno. Etter samløpet med Sarvesjåhkå danner den det store delta- og våtmarksområdet Rapaselet. Lengre ned i vassdraget, ved munningen i innsjøen Laitaure, danner elva Laitauredeltaet. 

## Referanser
Sundstraumen (Bodø)

**Sundstraumen** er et om lag 850 meter langt sund øst for Tuv i Bodø kommune i Nordland som går som en forbindelse mellom Ytre Sundan i sørvest og Indre Sundan i nordøst. Sundet er en del av en 13 kilometer lang sammenhengende forbindelse fra Beiarkjeften til Svefjorden med Straumøya i nord og fastlandet i sør. 

Det er ingen bebyggelse langs Sundstraumen. På Straumøya ligger det tilgrensende Sundstraumlian naturreservat.

## Se også
*Fjellvika
Adnan Čaušević

**Adnan Čaušević** (født 10. januar 1990) er en norsk og bosnisk tidligere fotballspiller.

Čaušević spilte over 160 kamper for Vard Haugesund i 2. divisjon, før han vinteren 2013 signerte kontrakt med Tromsø.
Čaušević fikk sin debut for Tromsø IL 17. mars 2013 i åpningskampen mot Sogndal. 

## Bakgrunn
Familien til Čaušević flyktet da han var fem år fra borgerkrigen i Bosnia-Hercegovina til Haugesund.

## Referanser


## Eksterne lenker
*
Regjeringen Rajoy

**Regjeringen Rajoy** tiltrådte 22. desember 2011 i Spania  etter at det var utlyst nyvalg før valgperioden var utløpt.  Den etterfulgte regjeringen Zapatero (2004–2011).

Regjeringen består av følgende 13 ministere: 

## Se også
* Regjering
* Regjeringen Zapatero 2004–2011 (tidligere regjering)

## Referanser
Bjørnebryg

**Bjørnebryg** (på emballasjen stavet **Bjørne Bryg**) er en dansk øl brygget av Harboes bryggeri i Skælskør. 

Bjørnebryg er en mørk sterkøl på 7,7 %, og den har vært en fast del av Harboes utvalg siden 1974. Varianter av den danske Bjørnebryg, eksporteres med forskjellige alkoholprosenter til en rekke land. På etikketten ses en vandrende isbjørn med løftet hode. Over bryggerilogoet ses predikatet *Kongelig Hofleverandør* med en krone.

## Referanser
Abmoälven

**Abmoälven** er ei skogselv i Arvidsjaur kommune i Lappland i Sverige. Den er ei høyre sideelv til Piteälven. Den er cirka 80 kilometer lang, medregnet tilløpselver. Den har et nedbørfelt på  og middelvannføringen ved munningen er . Abmoälven starter fra innsjøen Ábrávrre (361 moh) og renner først mot sørøst mot Malmesjaure. Etter Moskosel vender elva mot nord og munner ut i Piteälven nær Trollforsarna.

## Referanser
Tour de France 1932

**Tour de France 1932** var den 26. utgaven av sykkelrittet Tour de France og ble avholdt fra 6. juli til 31. juli 1932.

## Gjennomføringen av rittet
André Leducq vant rittet sammenlagt og seks etapper. Det var hans andre seier sammenlagt i Tour de France. Leducq vant rittet mye takket være bonussekundene som ble gitt til vinneren av hver etappe. Marginen mellom Leducq og mannen på andreplass, Kurt Stöpel, hadde kun vært 3 sekunder hvis det ikke hadde vært for 4 minutter bonustid på hver av de 6 etappene han vant. 3.-plassen ble vunnet av Francesco Camusso som representerte Italia som også vant lagkonkurransen. 

For tredje gang ble rittet kjørt med nasjonale lag, mens 40 syklister ryttere kjørte som *touriste-routiers*. 4 land pluss et blandet tysk-østerriksk lag stilte på start. Flere vinnere av andre store ritt stilte på start i hovedklassen.

## Endringer fra 1931
I 1931 hadde bonustidsystemet blitt brukt på nytt. Der var det 3 minutter fratrekk i tiden til etappevinneren, mens dette ble endret til 4 minutter i 1932. I tillegg fikk rytteren på andreplass 2 minutter bonus og 3.-plassen fikk 1 minutt. Hvis den vinnende rytteren vant med mer enn tre minutter, fikk han tre bonusminutter til, men dette skjedde ikke i 1932. 

Antall etapper gikk fra 24 til 21. Den totale lengden på rittet sank, som gjorde at den gjennomsnittlige etappelengden ble omtrentlig den samme som året før (215 km).

## Resultater
### Etapperesultater

### Sammenlagt
Kurt Stöpel var den første tysker til å komme på podiet i Tour de France, den neste tysker på podiet ble Jan Ullrich som ble nummer 2 i 1996.

### Lagkonkurranse

### Andre konkurranser
Hovedarrangøren l'Auto kåret en *meilleur grimpeur*, en uoffisiell kåring av den beste klatreren. Denne konkurransen ble vunnet av Vicente Trueba.

## Referanser


## Eksterne lenker
* Tour de France 1932 resultater
Tom Leonard

**Tom Leonard** (født 22. august 1944 i Glasgow, død 21. desember 2018) var en britisk lyriker og forfatter, kjent for sine dikt på Glasgow-dialekt, særskilt hans *Six Glasgow Poems* og *The Six O'Clock News*. Hans tekster omhandler hyppig forholdet mellom språk, samfunnsklasser og kultur. I 2001 ble han utnevnt til professor i kreativ skriving ved Universitetet i Glasgow og trakk seg tilbake i 2009.

Leonard fikk sitt litterære gjennombrudd med diktsamlingen *Glasgow Poems* i 1976. Diktsamlingen ble toneangivende for en generasjon unge skotske diktere. Diktsamlingen *Intimate Voices*, utgitt i 1984, inneholdt en rekke dikt og essayer fra perioden 1965 til 1984. Et sentralt tema for Leonard som kommer til syne i denne samlingen er betydningen og verdien av lokale språk og dialekter. Leonard angriper det britiske synet på standard engelsk som det dominerende statusspråket og forbindelsen mellom språk og makt i Storbritannia. Ved å skrive om språk på lokal dialekt demonstrerer Leonard dilemmaene for de som snakker lokale varianter. *Intimate Voices* ble kåret til Scottish Book of the Year i 1984 men ble likevel ikke kjøpt inn av skotske skolebibliotek på grunn av «upassende» språkbruk. Senere har flere av diktene, spesielt *The Six O'Clock News* fra *Unrelated Incidents* blitt innlemmet som en del av pensum i GCSE-kvalifiseringen i skolene i England, Wales og Nord-Irland.

## Biografi (utvalg)
* *Six Glasgow Poems* (1969)
* *A Priest Came on at Merkland Street* (1970)
* *Poems* (1973)
* *Bunnit Husslin* (1975)
* *Three Glasgow Writers* (1976), sammen med James Kelman og Alex Hamilton.
* *Intimate Voices* (1984)
* *Radical Renfrew: Poetry from the French Revolution to the First World War* (1990)
* *On the Mass bombing of Iraq and Kuwait, commonly known as The Gulf War with Leonard's Shorter Catechism* (1991)
* *Places of the Mind* (1993)
* *Reports From The Present* (1995)
* *Access to the Silence* (2004)
* *Outside the Narrative* (2009)

## Referanser


## Eksterne lenker
* Tom Leonards nettside
* «Tom Leonard» , *Writing Scotland*-prosjektet, BBC, September 2004.
* «Interview with Tom Leonard for the BBC», YouTube
Soraya Sáenz de Santamaría

**María Soraya Sáenz de Santamaría Antón** (født 10. juni 1971 i Valladolid) er en spansk politiker (Partido Popular). Fra den 22. desember 2011 var hun visestatsminister (viseregjeringspresident) og talsperson for den spanske regjeringen.

Sáenz var tidligere partisekretær for Partido Popular og var deputert for Madrid i den 8. lovgivende forsamling (2004–2008). I den 9. lovgivende forsamling ble hun utpekt av Mariano Rajoy til talsperson for Grupo Popular i Spanias deputertkammer, der hun erstattet Eduardo Zaplana. 

## Biografi
Sáenz ble født i Valladolid i 1971 og tok videregående utdannelse på Instituto Zorrilla. Hun tok lisensiateksamen i juss ved Universidad de Valladolid da hun var 23 år gammel. 27 år gammel debuterte hun som statsadvokat (Abogada del Estado), og begynte sin tjenestegjøring i León. Hun har vært undervist i forvaltningsrett ved Universidad Carlos III de Madrid.

### Politisk karriere
I 2000, da hun var statsadvokat, begynte hun i politikken som juridisk rådgiver for Mariano Rajoy, som da var minister. under kabinettsjefen Francisco Villar García-Moreno.

Hun er spesialist på innenrikspolitikk og har derfor vært administrasjonssekretær for Partido Populars politikk når det gjelder selvstyre og lokalt styre. Hun er dessuten medlem i partiets eksekutive nasjonalkomité.

I det nasjonale valget i 2004 medvirket hun i utformningen av programmet for Partido Popular. I valget stod hun som nummer 18 på valglisten til deputertkammeret. Hun ble ikke valgt da, men fikk seinere et mandat da Rodrigo Rato, nummer to på listen, flyttet til Washington for å tjenestegjøre som administrerende direktør for Det internasjonale pengefondet. 

I valget i 2008 stod hun på femteplass på valglisten for kongressen for Madrid-provinsen og ble valgt inn 31. mars 2008. Lederen for PP, Mariano Rajoy, offentliggjorde at Soraya Sáenz de Santamaría hadde blitt talsperson for Partido Popular i deputertkammeret etter Eduardo Zaplana, som hadde hatt samme oppdrag under den tidligere mandatperioden.

Sáenz er siden 2006 gift med statsadvokaten Iván Rosa og er mor til en gutt som er oppkalt etter faren.

Etter at Partido Popular vant valget 20. november 2011 utpekte PP-lederen Mariano Rajoy Sáenz til å ta hånd om maktovertakelsen fra den avgående PSOE-regjeringen.

Den 21. desember 2011 ble hun utnevnt til visepresident, statsråd uten portefølje (med ansvar for etterretningstjenesten, tidligere under Forsvarsministeriet) og talsperson for regjeringen under ledelse av Rajoy.

## Referanser


## Eksterne lenker
* 
* Biografía oficial (Congreso de los Diputados)
Laisälven

**Laisälven** (samisk: *Lájsso*) er ei elv i landskapet Lappland i Sverige. Den ligger i kommunene Arjeplog og Sorsele. Elva er 190&nbsp;km lang og har et nedbørfelt på cirka . Middelvannføringen ved munningen er 57 m³/s.

Laisälven har utspring på drøyt 850 meters høyde nær Nasafjället ved grensa mot Norge. Den renner gjennom fjellandskap og danner innsjøene Mittisjön, Gautsjön og Laisan. Laisälven er Vindelälvens største sideelv og munner ut i innsjøen Storvindeln cirka 10&nbsp;km nord for Sorsele. Den største byen ved elva er Laisvall, som ligger ved Laisan. Den største sideelva er Dellikälven.

## Referanser
Elefantøl

**Elefantøl** er en øl som brygges av danske Carlsberg bryggerier.

Det er en lys sterkøl, som i den opprinnelige danske versjon har en alkoholprosent på 7,2. Den ble lansert i 1959, og elefantens inspirasjon stammer fra arkitekten Vilhelm Dahlerups byggeri med fire elefanter som bærer Dipylonporten, oppført i 1901 i Carlsberg Byen i København.

Elefantøl selges i mange varianter i flere land.

## Referanser


## Eksterne lenker
* ''Femti år med elefantøl'', packnews.no
Allround-NM på skøyter 1985 for damer

**Allround-NM på skøyter 1985 for damer** ble avholdt 19. og 20. januar 1985 på Holt stadion, Kongsvinger.Teknisk arrangør var Kongsvinger Idrettslag. Det ble også arrangert Junior-NM for damer samtidig.

Norgesmestere ble Edel Therese Høiseth, IF Herkules for senior damer og Minna Nystedt, IF Fram for junior damer. Edel Therese Høiseth ble mester ved den daværende regel om at man hadde vunnet mer enn halvparten av distansene, hun hadde forøvrig også lavest poengsum som var neste kriterium for å kåre en mester.

## Sammenlagt senior

## Sammenlagt junior

## Kilder
* 
* 
* 
* 

## Eksterne lenker
* 
*
Siderssjøelva

**Siderssjøelva** (sørsamisk: *Sijliesjohke*, svensk: *Mittiälven*) er ei elv i Lierne og Røyrvik kommuner i Trøndelag og Strömsund kommune i Jämtlands län i Sverige. Den starter fra vestenden av Sidesvatnet, som ligger på grensa mellom Norge og Sverige. Elva renner først mot nordvest, men snur mot nordøst etter samløpet med Sjapmenjohke. Etter fem kilometer snur elva mot øst og renner inn i Sverige. Den munner ut i Blåsjön ved Mittiliden. Elva er  lang, og har et nedbørfelt på .

## Referanser
Sillago sihama

***Sillago sihama*** er den mest utbredte og tallrike arten av sandabborer. Fisket etter denne arten har stor økonomisk betydning i hele det indopasifiske området.

## Litteratur
* 

## Eksterne lenker
* 
*
Þorbergur Aðalsteinsson

**Þorbergur Aðalsteinsson** (født 16. mai 1956) er en islandsk tidligere håndballspiller.

Aðalsteinsson har spilt landslagshåndball for Island, hvor han står notert med 148 kamper og 369 mål. Aðalsteinsson deltok også for Island i OL i 1984.

## Referanser


## Eksterne lenker
*
Þorbjörn Jensson

**Þorbjörn Jón Jensson** (født 7. september 1953) er en islandsk tidligere håndballspiller.

Jensson har spilt landslagshåndball for Island, hvor han står notert med 160 kamper og 104 mål. Jensson deltok også for Island i OL i 1984.

## Referanser


## Eksterne lenker
*
Meleagros av Makedonia

**Meleagros** (gresk: Μελέαγρος; født ukjent - død en gang etter 279 f.Kr.) var konge i Makdonia i to måneder i 279 f.Kr.

Han var sønn av konge og farao Ptolemaios I Soter av det ptolemeiske kongedømme i Egypt og dennes dronning Eurydike. Hans bror var Ptolemaios Keraunos (død 279 f.Kr.), som hadde gjort seg til konge av Makedonia etter å ha myrdet Selevkos I Nikator i 281 f.Kr. Dermed sikret han seg tronen og kontrollen over hæren i Makedonia. I 279 f.Kr. ble han drept under invasjonen av keltisk talende barbarer som invaderte fra nord. Hans død brakte ustabilitet og forvirringen i Makedonia de følgende to årene.

Det var i dette kaoset hvor Meleagros dukket opp og klarte å gjøre seg til konge over Makedonia i januar 279 f.Kr. Han var i stand til å gjøre det, tyder på at han hadde fulgt sin bror da denne flyktet fra Egypt og til hoffet til Lysimakhos. Eusebius av Cæsarea kaller ham for «Ptolemaios Meleagros, bror av Ptolemaios (= Ptolemaios Keraunos), sønnesønn av Lagos».

Meleagros' herredømme var skrøpelig, og etter kun to måneder som konge, ble han styrtet, antagelig i mars eller april samme år. I henhold til Eusebius var det makedonerne selv som avsatte ham «ettersom de betraktet ham som uegnet til å styre. I hans sted, siden ingen annen var igjen fra den kongelige familie, utnevnte de som konge Antipatros II Etesias.» Denne var en sønnsønn av den store regenten Antipatros og en nevø av Kassandros. Kongedømmet til Antipatros II Etesias var heller ikke større vellykket. Det varte i 45 dager.

Hva som siden skjedde med Meleagros er ikke kjent. Detaljer om hans liv, som om mulig ektefelle og/eller barn, er også ukjente. 

## Referanser


## Eksterne lenker
* «The Ancient Library» i: *Dictionary of Greek and Roman Biography and Mythology*.
Atli Hilmarsson

**Atli Hilmarsson** (født 23. desember 1959) er en islandsk tidligere håndballspiller.

Hilmarsson har spilt landslagshåndball for Island, hvor han står notert med 192 kamper og 82 mål. Hilmarsson deltok også for Island i OL i 1984 og i 1988.

## Referanser


## Eksterne lenker
*
Bjarki Sigurðsson

**Bjarki Sigurðsson** (født 16. november 1967) er en islandsk tidligere håndballspiller.

Sigurðsson har spilt landslagshåndball for Island, hvor han står notert med 228 kamper og 575 mål. Sigurðsson deltok også for Island i OL i 1988.

## Referanser


## Eksterne lenker
*
Geir Sveinsson

**Geir Sveinsson** (født 27. januar 1964) er en islandsk tidligere håndballspiller.

Sveinsson har spilt landslagshåndball for Island, hvor han står notert med 340 kamper og 502 mål. Sveinsson deltok også for Island i OL i 1988 og i 1992.

## Referanser


## Eksterne lenker
*
Langscheid

**Langscheid** kan referere til:
* Langscheid (Sundern), en bydel i den tyske byen Sundern
* Langscheid (Bad Münstereifel), en bydel i den tyske byen Bad Münstereifel
Guðmundur Hrafnkelsson

**Guðmundur Hrafnkelsson** (født 25. januar 1965) er en islandsk tidligere håndballspiller.

Hrafnkelsson har spilt landslagshåndball for Island, hvor han står notert med 407 kamper og 5 mål, noe som gjør han til spilleren med flest kamper for laget gjennom tidene. Hrafnkelsson har deltatt for Island i de olympiske leker tre ganger: OL i 1988, i 1992, og i 2004.

Hrafnkelsson har også spilt for det tyske laget Rhein-Neckar Löwen.

## Referanser


## Eksterne lenker
*
Vindu mot Lillehammer

***Vindu mot Lillehammer*** var et norsk direktesendt sportsrelatert underholdningsprogram med Hallvard Flatland som gikk på NRK i forbindelse med OL på Lillehammer i 1994. Med seg på laget hadde Flatland Otto Jespersen, som leverte en rekke humoristiske innslag som utegående reporter. Karen-Marie Ellefsen hadde også en fremtredende rolle i programmet. Programmet inneholdt OL-stoff, nyhetsstoff, kultur og humoristiske innslag. Programmet gikk på kveldstid alle dager og ble sendt direkte fra Kulturhuset Banken på Lillehammer.

Premieren ble sett av så mange som 2,1 millioner (1,4 millioner så hele sendingen). Alle sendingene hadde over 2 millioner seere (enkelte oppe i over 2,5 millioner). Selv om man kun regner de som så hele sendingen var seertallet aldri lavere enn 1,2 millioner. Til sammenligning kan det nevnes at overføringen av selve Åpningsseremonien ble sett av 3 millioner (1,7 millioner så hele sendingen), mens avslutningsseremonien ble sett av 1,75 millioner.

Rundt 130 NRK-medarbeidere var tilknyttet programmet. Stein-Roger Bull og Tom Berntzen hadde ansvaret for programmet.

## Referanser


## Eksterne lenker
* ''The water is wide'' med Eriksen Sunget under *Vindu mot Lillehammer* og introdusert av Hallvard Flatland.
Vesiolyje rebjata

**Vesiolyje rebjata** (russisk: Весёлые ребята, engelsk transkripsjon: **Vesyolye Rebyata**) er en russisk musikkgruppe som ble etablert i 1966 av pianisten og komponisten Pavel Slobodkin.

Navnet betyr *muntre gutter*, og EP-plata som gruppa debuterte med, solgte  eksemplarer. En rekke kjente sovjetiske og russiske musikere var innom gruppa i kortere og lengre perioder, blant andre Aleksandr Barykin, Aleksandr Gradskij og Alla Pugatsjova.

## Eksterne lenker
* 
* Offisiell hjemmeside (russisk) 
*
Azem Galica

**Azem Bejta** (født 1889, død 1924), mest kjent som **Azem Galica**, var en albansk nasjonalist, opprører og kriger som sammen med sin kone Shote Galica kjempet for å forene Kosovo med Albania. 

Azem var født i landsbyen Galice i Drenica-regionen i Kosovo og tilhørte den albanske Kuči-klanen. Han var sønn av Bejta Galica, en nasjonalist som kjempet mot Det osmanske riket og for frigjøring fra den serbiske stat. 

Azem Gikk i fotsporene til faren sin og kjempet både mot Det osmanske riket, den serbiske staten og Østerrike-Ungarn. Han var med på å frigjøre deler av Kosovo, som han kalte for 'Arberia e vogel' (Lille Albania). Han døde senere av skader han hadde pådratt seg under kamp mot serbiske styrker.

## Referanser
Allround-NM på skøyter 2002

**Allround-NM på skøyter 2002** ble avholdt 2. og 3. mars 2002 på Skien isstadion, Skien.Teknisk arrangør var Idrettsforeningen Herkules.

Norgesmestere ble Anette Tønsberg, Aurskog-Finstadbru SK for damene og Eskil Ervik, Hamar IL for herrene.
 
## Sammenlagt damer

## Sammenlagt herrer

## Funksjonærer og delegerte
* Overdommer var Roar Eriksen, og assisterende overdommer var Frank Sigurdsen.
* Startere var Halvor Hamsdokka og Marcel L. Vanberg.
* Teknisk delegert NSF: Knut Ludahl (IF Fram).

## Referanser




## Kilder
* 
* 

## Eksterne lenker
* 
*
Aase Olesen

**Aase Olesen** (født 24. september 1934 i Horsens, død 1. februar 2013 i Hellerup) var en dansk politiker for partiet Radikale Venstre.

Olesen var sosialminister i Poul Schlüters tredje regjering mellom 1988 og 1990. Hun var innvalgt som medlem av Folketinget fra 1974 til 1977 og fra 1979 til 1990.

## Referanser


## Eksterne lenker
*
Karl Þráinsson

**Karl Þráinsson** (født 10. august 1965) er en islandsk tidligere håndballspiller.

Þráinsson har spilt landslagshåndball for Island, hvor han står notert med 72 kamper og 83 mål. Þráinsson deltok også for Island i OL i 1988.

## Referanser


## Eksterne lenker
*
Bergsveinn Bergsveinsson

**Bergsveinn Sig Bergsveinsson** (født 25. januar 1968) er en islandsk tidligere håndballspiller.

Bergsveinsson har spilt landslagshåndball for Island, hvor han står notert med 153 kamper. Bergsveinsson deltok også for Island i OL i 1992.

## Referanser


## Eksterne lenker
*
Nyholmsundet

**Nyholmsundet** er et om lag 1,3 kilometer langt sund like øst for Bodø by i Nordland. Sundet skiller Lille Hjartøya i nordøst og Burøya i sørvest og benyttes av skipstrafikken mellom Bodø havn og Landegodefjorden og videre Vestfjorden i nord. Nyholmsundet regnes som en del av Bodø havnedistrikt.

I forbindelse med at Bodø havn ønsker å bygge et nytt havneområde på Lille Hjartøya er det ønsket en forbindelse over sundet i form av en bro eller molo. 

## Se også
*Nyholmen skandse

## Referanser
Kolorimetri (andre betydninger)

**Kolorimetri** kan referere til:

* Kolorimetri - en metode innen kjemien  for å finne konsentrasjonen til en løsning
* metoder til å bestemme surhetsgrad ved hjelp av en fargeindikator (pH-indikator)
* (læren om) fargemåling
Valør (farge)

**Valør** er et mål for hvor en gitt farge befinner seg langs aksen lyshet-mørkhet. Ulike fargemodeller tildeler nyansen en verdi som plasserer fargen på en skala fra svart til hvitt. Dette gjelder for bl.a. HSV og Munsell, mens HSL opererer med det beslekta begrepet metning.

I HSV og Munsell ligger farger med lav verdi nær svart og høy verdi nær en rein fargetone. HSL lar en middels verdi tilsvare den rene fargen og den høyeste verdien hvitt.

Ved subtraktiv fargeblanding (f.eks. i fargetrykk) kan ulike nyanser oppnås ved å tilsette svart eller hvitt til fargen.
Jytte Borberg Prisen

**Jytte Borberg Prisen** er en dansk litterær pris som ble innstiftet i 2006 av forfatteren Jytte Borberg. Prisen er på DK  (2010).

## Prismottakere
*2012 – Kim Leine
*2011 – Dy Plambeck
*2010 – Jan Sonnergaard
*2009 – Lone Hørslev
*2008 – Jeppe Brixvold
*2007 – Christina Hesselholdt
*2006 – Ida Jessen

## Eksterne lenker
* Jytte Borberg Prisen  hos denstoredanske.dk
Hjartøysundet

**Hjartøysundet** er et om lag 2,8 kilometer langt sund øst for Bodø by i Nordland. Sundet skiller Store Hjartøya i nordvest og Lille Hjartøya i sørøst med Landegodefjorden i nord og Svartoksleia i sør.

I forbindelse med planene om et mulig nytt havneområde på Lille Hjartøya, og en eventuell bro- eller moloforbindelse over Nyholmsundet, er det muligheter for at Hjartøysundet i fremtiden i stor grad kan bli brukt av skiptrafikken til og fra Bodø havn. 

## Referanser
Júlíus Jónasson

**Júlíus Jónasson** (født 23. august 1964) er en islandsk tidligere håndballspiller.

Jónasson har spilt landslagshåndball for Island, hvor han står notert med 288 kamper og 703 mål. Jónasson deltok også for Island i OL i 1992.

Jónasson har også vært hovedtrener for Islands kvinnelandslag. 

## Privat
Jónasson var innblandet finansielt i bankkollapsen i Island, og ble 17. november 2011 dømt til tilbakebetaling av 28 millioner krónur til et av konkursboene, etter å ha lånt penger i en bank han jobbet i, til kjøp av aksjer i samme banken.

## Referanser


## Eksterne lenker
*
Evjesundet

**Evjesundet** er et om lag en kilometer langt sund i Bodø kommune i Nordland. Sundet skiller Steinsøya i vest fra fastlandet i øst og er en av to forbindelser fra Ytre Sundan til Fjellvika. Dybden er på mellom 74 og 128 meter. Nærmeste bosetning er grenden Evjen en kilometer øst for sundet.     

## Referanser


## Se også
*Sandnesholet
*Sundstraumen
*Åselistraumen
Patrekur Jóhannesson

**Patrekur Jóhannesson** (født 7. juli 1972 i Reykjavík) er en islandsk tidligere håndballspiller og nåværende håndballtrener.

Jóhannesson har spilt landslagshåndball for Island, hvor han står notert med 241 kamper og 634 mål. Jóhannesson deltok også for Island i OL i 1992.

Jóhannesson er landslagstrener for Østerrike.

Han er bror av Guðni Jóhannesson.

## Referanser


## Eksterne lenker
*
Kjetil Wiedswang

**Kjetil Wiedswang** (født 1955) er en norsk journalist, pr. 2023 kommentator i *[[Dagens Næringsliv]]*.

## Liv og virke
Wiedswang er kommentator i *[[Dagens Næringsliv]]* og har arbeidet i avisen siden 1984. Han var korrespondent i Brussel mellom 2003 og 2006 og London-korrespondent i flere perioder fra 1988. Wiedswang tok medielinjen ved Høgskolen i Volda (da Volda DH) i 1980. Han var journalist i *Fædrelandsvennen* fra 1981-1983 før han begynte i *Dagens Næringsliv*. 

Han har skrevet bøker om Norges forhold til EU, pornografi, Jappetiden, gonzo-journalistikk, juletradisjoner og en biografi om Kåre Valebrokk. 

Han var med som stifter av Hedningesamfunnet i 1974.

## Bibliografi
* 

## Referanser


## Eksterne lenker
* Artikler av Wiedswang på dn.no
* Kjetil Wiedswang og Per Elvestuen *[https://web.archive.org/web/20160304220512/http://www.europautredningen.no/wp-content/uploads/2011/04/Rap_plux2.pdf Plux. Hovedsakelig harmløs. Den norske modellen i Brussel]* innspill til  UDs europautredning, skrevet på oppdrag av utredningen. Utgitt mai 2011
Laodike III

**Laodike III** (gresk: Λαοδίκη; ca. 241 f.Kr.–ca. 191 f.Kr.) var en prinsesse fra Pontos og en datter av kong Mithridates II av Pontos og hans hustru Laodike. Hennes søster var Laodike av Pontos og hennes bror var Mithridates III av Pontos.

Laodike III ble gift med sin fetter, selevkidekongen Antiokos III, kort tid etter at han kom på tronen i 222 f.Kr. i et bryllup i Selevkia ved Zeugma, ikke langt fra Samosata. Hun ble utropt som dronning av Antiokos i Antiokia før han satte ut på sin militære ekspedisjon mot den opprørske satrapen Molon i Media.

Fødselen til deres eldste barn, Antiokos, skjedde mens kongen var fraværende på ekspedisjonen. I 193 f.Kr. døde arveprinsen Antiokos.

Laodikes navn opptrer ikke i noen kilder, men hennes navn er derimot nedtegnet i et antall inskripsjoner ved siden av hennes ektemanns navn i de senere år av Antiokos' styre ved Sardis, Herakleia ved Latmos, Iasos og Antiokia. Da hun døde lot Antiokos utvikle en kult for henne og ble gitt guddommelige æresbevisninger ved siden av sin ektemann i Teos.

Med tanke på antall barn var antagelig ekteskapet mellom dem godt. Hun født ham åtte barn: Antiokos, Selevkos IV Filopator (som etterfulgte sin far ved hans død i 187 f.Kr.), Ardys, en navnløs datter som ble forlovet til Demetrios I av Baktria, Laodike IV, Kleopatra I Syra, Antiokis og Mithridates som tok navnet Antiokos IV Epifanes da han overtok tronen etter sin bror i 175 f.Kr.

Etter hennes død giftet Antiokos III seg med Euboea av Kalkis som han ikke fikk noen barn med.

## Referanser


## Litteratur
* Polybios (2010): *The Histories*, overs. Robin Waterfield og Brian McGing, Oxford University Press
* Smith, William (red) (1987): «Laodice (4)» i: *Dictionary of Greek and Roman Biography and Mythology*, Boston
* Grainger, John D. (1997): ''A Seleukid Prosopography and Gazetteer'', BRILL
Bodø orkesterforening

**Bodø orkesterforening** ble stiftet i 1879. En av foreningens første dirigenter var organist og komponist Fridthjov Anderssen.
Orkesteret er fortsatt et aktivt amatørorkester i Bodø og setter regelmessig opp konserter med både kammermusikk og symfonisk musikk. Orkesteret har i alle år vært et viktig del av Bodøs kulturliv, og mange av byens profesjonelle musikere innen klassisk musikk har fått sin første symfoniorkester erfaring fra dette orkesteret. Orkesteret har ukentlig øvelser gjennom året, og profesjonelle instruktører deltar fast på øvelsene. Orkesteret mottar årlig økonomisk støtte fra Bodø kommune.

## Eksterne lenker
*
Sandnesholet

**Sandnesholet** er et om lag 1,2 kilometer langt sund i Bodø kommune i Nordland. Sundet skiller fastlandet i vest og Steinsøya i øst og er en av to forbindelser fra Ytre Sundan til Fjellvika. Dybden er på mellom 3 og 16 meter med grunner og skjær som gjør det uegnet for seiling. Det er en spredt gårdsbebyggelse langs fastlandssiden av sundet. 

## Se også
*Evjesundet
*Åselistraumen
Diplomøkonom

**Diplomøkonom** er en utdanningsgrad som kan gis etter avsluttende eksamen fra et treårig studium i bedriftsøkonomi og administrative fag. I Norge er det bare Handelshøyskolen BI som tilbyr diplomøkonom-studium. Graden tilsvarer i dag en bachelorgrad. Det er en lavere grad enn siviløkonom.

Graden ble opprettet i 1968, da BI-studium ble utvidet fra to til tre år. Å ta kurs på kveldstid fikk navnet bedriftsøkonomstudiet. I diplomøkonomstudiets tredje år ble det innført spesialisering som fra starten hadde tre tilbud, det ene tilbudet var i regnskap, finans og investering, den andre spesialiseringen i statistikk og operasjonsanalyse og tredje retning var markedsføring.

## Referanser
Keiser Shenzong av Xixia

**Shenzong**, opprinnelig **Li Zunxu** (født 1163, død 1226) var keiser av Xixia-riket fra 1211 til 1223.

Shenzong tok makten ved et *[[statskupp]]* og fortsatte Xiangzongs politikk med å invadere Jin-riket. Han startet mange hærtog mot Jin før Jin-keiseren gikk til motangrep og drepte mange soldater fra Xixia-riket. Men Shenzong fortsatte sine angrep på Jin til tross for en dårlig økonomi, som forårsaket mye misnøye blant hans folk som klaget på høye skatter. Han lyttet ikke til dem som rådet ham til å slutte fred med Jin-riket, og tilbakegangen for Xixia-riket ble påskyndet. Shenzong ga videre makten til sin sønn Lǐ Déwàng i 1223, og døde i 1226.

## Referanser
Informasjonsarbeider

En **informasjonsarbeider**, også kalt kommunikasjonsrådgiver, er en ansatt i offentlig, organisatorisk eller privat virksomhet som har til oppgave å formidle og tilrettelegge informasjon. Vedkommende henvender seg til alle typer medier, som TV, radio, nettaviser og tradisjonelle papiraviser.

Dette yrket er i slekt med både journalist– og reklameyrket, i tillegg til at en informasjonsarbeider tidligere i flere tilfeller har arbeidet som journalist. I likhet skal denne personen formidle et saklig og korrekt budskap.  En vesentlig forskjell er at informasjonsarbeiderens lojalitet som oftest ikke ligger hos leseren eller offentligheten, men hos oppdragsgiveren. Dette er gjenkjennelig i reklamebransjen, men forskjellen her er at informasjonsarbeideren ikke arbeider med fiksjon, men at det som skal formidles må være etterrettelig.

### Medietrening
Medietrening er en viktig del av informasjonsarbeidet i bedrifter og organisasjoner. Vanligvis er det erfarne journalister eller informasjonsarbeidere som holder kurs for hvordan personer i store selskaper eller politikere skal takle spørsmål og pågang fra pressen på en god måte. Man må lære seg å svare på kritikk og formulere et godt budskap. Gjennom disse kursene får man rådgivning og muligheten til å se seg selv på video for å vurdere selv til eventuelle forbedringer. 

## Eksterne lenker
* Mediekommunikasjon 1 av Gunnulv Hellesylt - utgitt 2007 - GAN Aschehoug

## Referanser
Nils Astrup (1778–1835)

**Nils Astrup**, også kjent som **Niels Astrup**, (født 1778 i Ørskog, død 1835) var en norsk embetsmann og politiker. Han var sønn av prest i Ørskog, Nicolai Astrup og Kristine Margrethe Abelseth. Han var gift med Ingeborg Ross Møller (1788–1846). Sønnen, Nicolay Astrup (1817–1888), var sorenskriver i Valdres, mens sønnesønnen, Nils Astrup (1843–1919), var kjent som misjonsbiskop i Zululand. En annen sønnesønn var presten Christian Astrup (1844–1919), far til kunstmaleren Nikolai Astrup. 

Astrup var fogd i Solør og Odalen, og var innvalgt på Stortinget fra Nedenæs og Raabygdelagets amt 1821–1823. 

## Se også
* Slekten Astrup

## Referanser


## Eksterne lenker
*
Thrush

**Thrush** var kodenavnet på en radiosender som sendte regelmessig mellom Oslo og London under andre verdenskrig.
Den ble operert av Kompani Linge soldaten Birger J. Fjeldstad i Nordmarka ved Oslo fra november 1942.

## Referanser
Krimtyskere

**Krimtyskere** (tysk: *Krimdeutsche*) var etniske tyskere som ble invitert til å bosette seg på Krim som en del av den større koloniseringen i øst som hadde vart helt fra 1300-tallet (*Ostsiedlung*), mens til Krim begynte denne prosessen først på slutten av 1700-tallet.

Etter at Krim som en følge av Küçük Kaynarca-traktaten etter Den russisk-tyrkiske krig i årene 1768–1774 ble en del av Det russiske keiserriket etter Krim-khanatets oppløsning, ble det fra 1783 og videre framover gjennomført en systematisk innvandring av russere, ukrainere og tyskere i hele Novorossija for å svekke Krim-tatarenes stilling i området.

I årene 1805 til 1810 ble det under tsar Aleksander I etablert en rekke rene tyske bosettinger, blant annet flere bydeler i byene Simferopol og Feodosia.

De tidlige tyske bosetningene var særlig i Krimfjellene av vinbønder fra Schwaben.

Krimtyskerne ble deportert til Sibir i august 1941 med den øvrige etniske tyske befolkningen i Sovjetunionen som følge av den tyske invasjonen av Sovjetunionen i juni samme år. På dette tidspunktet bodde det rundt  personer av tysk herkomst på Krim. Disse fikk, sammen med andre deportere som Krim-tartarene lov til å vende tilbake etter Perestrojka fra 1988. Det anslås at det nå bor rundt  etniske tyskere i hele Ukraina, hvorav antatt  på Krim.

## Se også
* Tag der Heimat
* Folketyskere

## Referanser
Valdimar Grímsson

**Valdimar Grímsson** (født 5. desember 1965) er en islandsk tidligere håndballspiller.

Grímsson har spilt landslagshåndball for Island, hvor han står notert med 271 kamper og 940 mål. Grímsson deltok også for Island i OL i 1992.

## Referanser


## Eksterne lenker
*
David Cholmondeley, 7. marki av Cholmondeley

**David George Philip Cholmondeley, 7. marki av Cholmondeley** (uttales IPA: /ˈtʃʌmli/; født 27. juni 1960) &ndash; mellom 1960 og 1960 viscount Malpas og mellom 1968 og 1999 jarl av Rocksavage &ndash; er medlem av Det forente kongerikes høyadel, og siden 1990 *[[Lord Great Chamberlain]]*.

## Biografi
Cholmondeley er sønn av Hugh Cholmondeley, 6. marki av Cholmondeley (1919&ndash;1990), og Lavinia Margaret, født Leslie. Han er gift med Sarah Rose, født Hanbury. Sammen har de sønnene Alexander Hugh George Cholmondeley, jarl av Rocksavage, Oliver Timothy George Cholmondeley, og datteren Iris.

Cholmondeley er utdannet ved Eton College, og han er også vært student ved Sorbonne.

Ved sin fars død i 1990 ble Cholmondeley marki av Cholmondeley, samt innehaver av det arvelige embetet *[[Lord Great Chamberlain]]*.

## Referanser


## Eksterne lenker
* 
* 
*
Vojmån

**Vojmån** er ei elv i Västerbottens län i Sverige. Den har utspring ved grensa mot Norge, sør for Skardmodalen og øst for Susendalen. Den renner i hovedsakelig sørøstlig retning til den ved Vilhelmina munner ut i Volgsjön i Ångermanälven. Vojmån er 225&nbsp;km lang medregnet tilløpselver. Den renner gjennom innsjøene Gottern, Fättjarn, Borkasjön og Vojmsjön. Nedbørfeltet er .

## Utbyggingsplaner og folkeavstemning

Vojmån oppstrøms for Vojmsjön er upåvirket av vannkraftutbygging og er vernet gjennom svensk lov. Nedre Vojmån er påvirket gjennom at Vojmsjön har vært regulert siden 1948, men er fremdeles ei god elv for fluefiske.

Vattenfall AB har hatt planer om å føre over 80&nbsp;% av vannføringen i Vojmån fra Vojmsjön gjennom en tunnel til Stalons kraftverk i nordenden av innsjøen Malgomaj. Ettersom disse planene var kontroversielle ble det 16. november 2008 holdt en kommunal folkeavstemning om saken i Vilhelmina kommune. Resultatet ble at flertallet sa nei til Vattenfalls planer. Av 5&nbsp;705 stemmeberettigede innbyggere stemte 4&nbsp;212 (valgdeltagelse 73,8 %), hvorav 2&nbsp;186 stemte nei (52,1 %) og 1&nbsp;942 stemte ja (46,2 %), 67 stemmer var blanke (1,6 %) og 17 var ugyldige.

## Referanser


## Eksterne lenker
* Flugfiske i Vilhelmina – en webside fra Naturskyddsföreningen i Vilhelmina
Bassarilandskapet

**Bassarilandskapet, kulturlandskapet til [[bassari]]folket, [[bedik]]folket og [[fulani]]folket** er et verdensarvminne sørøst i Senegal. 

Verdensarvminnet består av tre soner, en for hver av de tre folkegruppene. Bassarifolket er jordbrukere, og deres kulturlandskap er preget av dyrking i terrasselandskap og av små stedstilpassende landsbyer. Bedikfolket driver et variert husdyrhold, mens fulaniene driver et nomadisk storfehold.
Kristján Andrésson

**Kristján Andrésson** (født 27. mars 1981 i Eskilstuna i Sverige) er en islandsk håndballtrener og tidligere håndballspiller.

Andrésson har spilt landslagshåndball for Island, hvor han står notert med 13 kamper og 10 mål. Andrésson deltok også for Island i OL i 2004.

Andréssons karriere i svenske IF Guif startet i 1999. I 2004 la Andrésson opp, på grunn av en kneskade. Andrésson ble trener i IF Guif siden 2006, først som assistenttrener, senere som hovedtrener.

Fra 2016 til 2020 var han landslagstrener for Sveriges herrelandslag i håndball.

## Referanser


## Eksterne lenker
*
Thick as a Brick

***Thick as a Brick***  er et musikkalbum utgitt av rockebandet Jethro Tull i 1972. Albumet inneholder bare én sang, som også er tittelsporet.

Sangen, «Thick as a Brick», er delt inn i to deler for å fylle to LP-sider. Teksten består av et langt dikt, angivelig skrevet av skolegutten Gerald Bostock og deretter satt til musikk av bandet. Bostock var ikke en ekte person, selv om mange fortsatt tror det. Sangeren Ian Anderson har sagt at Gerald Bostock og diktet bare oppfunnet av seg selv og bandet. Ian Anderson har fortalt at platen er omtrent et svar på at musikk-kritikere kalte forrige plate *[[Aqualung (album)|Aqualung]]* for et konseptalbum, og Anderson ønsket derfor å lage et virkelig episk og bombastisk konseptalbum som svar på tiltale.

Med LP-platen fulgte en avis, *The St Cleve Chronicle* fra 7. januar 1972, komplett med artikler, kryssord, brev til redaktøren, annonser og mer som er vanlig i aviser, til og med en artikkel om *Thick as a Brick*, alt i en parodisk tone. Forsiden skriver at åtte år gamle Gerald er diskvalifisert fra diktkonkurransen som han hadde vunnet. 

I juni 1972 nådde *Thick as a Brick* toppen av Billboard 200-lista i USA, og nådde topp 3 i Norge.

I 2012 ble *Thick as a Brick* utgitt i en *40th Anniversary Edition*-utgave som inneholder den originale miksen av albumet, en ny 2012-miks og en 5.1 dts-miks.

I 2024 kom albumet på plass nummer 9 på listen 50 Greatest Prog Rock Albums Of All Time gitt ut av uDiscover Music.

## Sporliste
Tekster av Gerald Bostock og musikk komponert av Ian Anderson.

;Side én
#«Thick as a Brick» (22.35)
;Side to
#«Thick as a Brick» (21.05)

### Sporliste <small>(nedlasting 2012)</small>
#«Really Don't Mind/See There a Son Is Born» 0:00-/3:02-
#«The Poet and the Painter» 9:22-
#«What Do You Do When the Old Man's Gone?/From the Upper Class» 11:21-/12:32-
#«You Curl Your Toes in Fun/Childhood Heroes/Stabs Instrumental» 16:25-/17:41-/21:11-
#«See There a Man Is Born/Clear White Circles» 23:29-/26:45-
#«Legends and Believe in the Day» 28:35-
#«Tales of Your Life» 33:41-
#«Childhood Heroes Reprise» 40:39-43:40

## Personell
;Jethro Tull
* Ian Anderson - sang, akustisk gitar, fløyte, trompet, saksofon
* Martin Barre - elektrisk gitar, lutt
* John Evan - piano, orgel, cembalo
* Jeffrey Hammond-Hammond - bass, kor
* Barriemore Barlow - trommer, timpani, perkusjon
;Øvrige medvirkende
* David Palmer - blåser- og strykearrangement

## Referanser


## Eksterne lenker
*
BREEAM

**BREEAM** (Building Research Establishment Environment Assessment Method) et verktøy for å miljøsertifisere bygninger.

## Historie
BREEAM ble skapt i Storbritannia på 1990-tallet. Det har røtter i diverse departementsopprettede bygg- og materialforskningsinstitusjoner i England etter første verdenskrig.

BREEAM ble helt privatisert i 1997. For å beholde autoriteten BRE hadde bygget seg opp som statlig organ skapte de et fond som gjorde at de kunne bli selveiende. Fondet heter BRE Trust, og ble dannet med medlemmer fra alle bransjene som hadde samarbeidet med BRE. Dette ble gjort for å unngå at bransjeinteresser skulle styre BRE i noen bestemt retning.

I 1999 begynte BRE å sertifisere BREEAM-produkter som de testet. Utover 2000-tallet har BREEAM blitt brukt som sertifiseringssystem mer og mer internasjonalt. Nå kan man få tilpasset sertifiseringsverktøyet BREEAM for miljøvennlig bygg for forholdene i forskjellige land. 

## Internasjonal utbredelse
I Norge finnes det en nasjonal tilpasning av BREEAM-standarden, kalt BREEAM-NOR som eies av Grønn Byggallianse (tidligere Norwegian Green Building Council - NGBC). Ellers finnes det nasjonale tilpasninger av standarden i Nederland, Spania, Sverige, og Tyskland.

## BREEAM-NOR og Grønn Byggallianse
BREEAM NOR eies av Grønn Byggallianse som har ca 300 medlemmer (pr. des. 2018). Medlemmene er arkitektkontorer, entreprenører, kommuner, aktører i byggebransjen osv. Medlemmene eier Grønn Byggallianse. Organisasjonen utvikler BREEAM-NOR, og utdanner BREEAM AP (accreditated professional) og BREEAM revisorer.

## Referanser

## Eksterne lenker
*
Hans Nicolai Wraamann

**Hans Nicolai Wraamann** (født 1. desember 1806 i Trondheim, død 20. april 1861 i Volda) var en norsk prest. Han tok teologisk eksamen i 1831. Wraamann var sogneprest i Borge i Lofoten 1834–1844, i Ulstein 1844–1855, og i Volda 1855–1861. Mens han var i Ulstein tegnet Wraamann den nye kirken der. Han var også ordfører i Ulstein. Rasmus Aarflot og Mauritz Aarflot sørget for at Wraamann flyttet over til Volda, sammen arbeiddet de for oppretting av «Volden høiere Almueskole» som var utgangspunktet for Volda som det sentrale skolestedet på Sunnmøre.

Wraamann var gift først med Mariane Jensine Paludan (1810–1845), så med Emiche Christine Trumpy (1809–1961). Han fikk til sammen ti barn.

## Referanser
Den sveitsiske hoppuka

**Den sveitsiske hoppuka** (tysk: *Schweizer Springertournee*) var en skihoppkonkurranse som ble arrangert i Sveits i årene 1951-92. Hoppuka besto i utgangspunktet av fire renn, og ble det meste av tida arrangert annethvert år.

Hoppuka hadde fra starten av renn i Unterwasser, St. Moritz, Arosa og Le Locle. Gstaad erstattet Arosa fra 1967, og etter at Unterwasser trakk seg fra hoppuka etter 1969, kom Engelberg med sin nybygde storbakke med fra 1971. Le Locle trakk seg etter 1977, og deretter besto den sveitsiske hoppuka av tre renn, i St. Moritz, Gstaad og Engelberg. Den ble en del av verdenscupen, som startet opp sesongen 1979/80, men etter hvert ble normalbakkene i Gstaad og St. Moritz for små og dårlige for verdenscupen. Gstaad hadde siste gang renn i 1990, og dermed var den sveitsiske hoppuka redusert til to renn da den ble arrangert for siste gang i 1992.

## Arrangørsteder

## Vinnere

## Kilder
*Skisprungschanzen-Archiv: All time results (15. april 2012)
*Skisprungschanzen-Archiv: Unterwasser (besøkt 10. februar 2013)
*Skisprungschanzen-Archiv: Arosa (besøkt 10. februar 2013)
*Skisprungschanzen-Archiv: Le Locle (besøkt 10. februar 2013)
*Skisprungschanzen-Archiv: Gstaad (besøkt 10. februar 2013)
*Beat Christen: 40 Jahre Titlis-Schanze (27. oktober 2011)
Frederik Borgbjerg

**Frederik Hedegaard Jeppesen Borgbjerg** (1866–1936) var en dansk redaktør og politiker for Socialdemokraterne.

Borgbjerg var sosialminister fra 1924 til 1926, og undervisningsminister i perioden 1929 til 1935. Han var i årene 1898 til 1936 innvalgt til Folketinget.

Som journalist og redaktør virket Borgebjerg i avisen *Social-Demokraten*, hvor han var redaktør fra 1911 til 1924 og senere fra 1926 til 1929.

## Referanser


## Kilder
* Persongalleri 1 - Frederik Borgbjerg – Arbejdermuseet & Arbejderbevægelsens Bibliotek og Arkiv
* Borgbjerg, F. H. J. – Salmonsens konversationsleksikon, Anden Udgave, Bind XXVI: Supplement: A—Øyslebø, side 144

## Eksterne lenker
*
Madisonville (Texas)

**Madisonville** er fylkesete i Madison County i Texas. Byen hadde 4&nbsp;159 innbyggere ved folketellingen 2000. Byens postnummer er 77864.

Byen har fått navn etter USAs fjerde president, James Madison.

## Referanser


## Eksterne lenker
*
Bassari

**Bassari** er en folkegruppe som lever i Senegal, Gambia, Guinea and Guinea-Bissau. Det er anslått at det er mellom 10&nbsp;000 og 30&nbsp;000 personer som tilhører bassarifolket, og de fleste av dem lever i Kédougouregionen sørøst i Senegal og de tilstøtende områdene i Guinea. 

Bedikfolket er tradisjonelt animister, med et innslag av kristne. De livnærer seg av åkerbruk og sesongarbeid.

Verdensarvminnet *[[Bassarilandskapet]]* omfatter kulturlandskap formet av bassarifolket, bedikfolket og fulanifolket.

## Referanser


## Eksterne lenker
* 
* museum.agropolis.fr Dossier de presse de l'exposition ''Voyage en pays bassari''
Hårnålsplint

En **hårnålsplint**, **fjærsplint** eller **R-splint** er en splint som brukes for fastholding av akslinger, stag og deksler.  

Hårnålsplinten består av en stiv, fjærende metalltråd, bøyd i en U-form. Det ene benet på splinten er helt rett, mens det andre har en buet form. Det rette benet tres gjennom et hull i akslingen, mens det andre presses ned på yttersiden og på grunn av den buede formen låses fast.

Hårnålsplinten fungerer omtrent som en saksesplint, men er bedre egnet i de tilfellene der splinten skal kunne tas av og settes på flere ganger. Den øverste buen på saksesplinten er såpass stor og utformet slik at man kan gripe den med nebbtang, stikke en tynn skrutrekker gjennom el.l. og dermed får godt nok tak til å trekke den løs. 

Hårnålsplintene produseres i mange dimensjoner, tilpasset akslinger og hull av forskjellige tykkelser. Målene oppgis vanligvis ved lengde (på den rette delen av splinten, inklusive buen) og diameteren (tykkelsen på metalltråden). Det første målet må passe til akslingens tykkelse, det andre til hullet i akslingen.

## Se også
* Selepinne

## Referanser